गहमर स्टेशन के लूप लाइन में तकरीबन 2 घंटे तक खड़ी रही ब्रह्मपुत्र मेल के यात्रियों में रेलवे के खिलाफ आक्रोश बना रहा। दिल्ली से यात्रा कर रहे राजू शर्मा, रोहित गुप्ता, विवेक सिंह, पूनम कुमारी, पूजा मिश्रा, विशाल कनौजिया आदि यात्रियों ने आक्रोश जताते हुए कहा कि ट्रेन ऐसे ही विलंब से चल रही है। काफी प्रयास के बाद दरौली से दूसरा इंजन मंगाकर करीब 2 घंटे बाद शाम 6:11 बजे ब्रह्मपुत्र मेल को गंतव्य के लिए रवाना किया जा सका। गहमर स्टेशन मास्टर साधु शरण यादव ने बताया कि इंजन के नकल में ब्रोकन होने के कारण यह परिस्थिति पैदा हुई है। अगर ट्रेन को आगे बढ़ाया जाता, तो बड़ी घटना घट सकती थी